หุ้นโซลปิดบวก 0.51% รับผลประกอบการเอกชนสดใส
หุ้นโซลปิดบวก 0.51% รับผลประกอบการเอกชนสดใส
27 ต.ค. 2559

ดัชนีคอมโพสิตตลาดหุ้นเกาหลีใต้ปิดบวกในวันนี้ ขานรับรายงานผลประกอบการเอกชนที่ดีเกินคาด ขณะที่เงินวอนอ่อนค่าลงเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 10.23 จุด หรือ 0.51% ปิดที่ 2,024.12 จุด โดยมีปริมาณการซื้อขายปานกลาง 280 ล้านหุ้น มูลค่า 4.49 ล้านล้านวอน (3.93 พันล้านดอลลาร์) โดยมีหุ้นบวกมากกว่าหุ้นลบในสัดส่วน 592 ต่อ 219
หุ้นซัมซุง อิเล็กทรอนิกส์เพิ่มขึ้น 0.38% หลังจากนายลี แจ-ยอง รองประธานบริษัท และบุตรชายคนเดียวของนายลี คุน-ฮี ประธานบริษัท ได้รับการแต่งตั้งเป็นสมาชิกคณะกรรมการบริหาร ซึ่งสะท้อนให้เห็นว่า บุตรเจ้าของกิจการซัมซุง จะเข้ามามีบทบาทในการกำหนดวิสัยทัศน์บริษัทมากขึ้น
                